Aalborgs Stifts Adresseavis, 1825-07-14
Skrivelse fra Heide den 28de Juni, Den 26de og 27de Juni havde vi den Lykke at see vor elskede Monark, der med landsfaderlig Naade selv besaae den Skade, som Stormfloden den 4de Februar foraarsagede i vort Landskab. Henimod Kl. 12 om Formiddagen indtraf Hs. Majestæt med følge paa Grændsen af Sognet Büsum, og fortsatte Sin Reise langs med Diget til Büsum. Foran dette i geopraphisk og historisk Henseende interessante Steds Havn ligger en lille Holm, kaldet Horst. Her var det Magazin som opbevarer Dige Materialierne, forandret til en simpel Pavillon, foran hvilken en løvkrandset Obelisk reiste sig, med en Jndskrift, som tolkede Landskabets Hylding. Efterat Hs. Majestæt havde indtaget nogle Forfriskninger, hvorved 6 unge Piger fra Heide gjorde Opvartning, fortsatte Allerhøistsamme Reisen langs med hele Büsum og Hedevigkoogs Diget, til Grændsen af Sognet Wisselburen, hvor Hs. Majestæt tilstædede Wesselburens ridende Garde den Ære at escortere Allerhøistsamme, som derpaa fortsatte Reisen langs med Diget paa hiin Side Digebruddet ved Hillgroven, og dernæst igjennem Flækken Wessel, buren til Heide, hvorhen Hs. Majestæt fra Byen Tiebensee af blev ledsaget af begge de ridende Garder, som Borgere, og unge Folk fra Heide havde dannet. Efterat Hs. Majestæt her havde modtaget de civile Embedsmænd, Geistlighedens og Landets Forstanderes Hylding, begav Allerhøistsamme Sig til Taffel, ved hvilket vor Landfoged, Etatsraad Griebel, udbragte en Skaal for den ædleste og bedste af Fyrster, for vor tilbedede Dronning og de Kongelige Prindsesser. Denne blev under Kanonernes Torden og et jublende Hurra uddrukken, hvorpaa Hs. Majestæt havde den Naade at drikke paa Statsraad Griebeels og hans Families, saavelsom og i den huldrigeste og meest deeltagende Udtryk paa Dithmarskens Vel. Efter Taffelet, hvorved atter nogle unge Piger fra Heide forundtes den Ære at opvarte, gav Hs. Majestæt private Andientser. Om Aftenen vare Bygningerne omkring Torvet, saavelsom og alle Gader, straalende illuminerede, og rørte af inderligste Taknemmelighed, erkjendte Heides Beboere Monarkens Naade, i det Allerhøistsamme efter Reisens Anstrængelse paa denne og de foregaaende Dage, dog viiste dem den Gunst at træde ud af Landfogdens Residents, og med nedladende Huld at fornemme Yttringerne af den Kjerlighed og Ærefrygt, som et af Heides Borgere foranstaltet Fakkel optog ved et tredobbelt Hurra og en her digtet og afsjungen Sang forsøgte at udtrykke. Den følgende Morgen Kl. behagede Hs. Majestæt med den vor elskede Konge eiendommelige landsfaderlige Omhu at tage de forskjellige Protocoller, den efter den indbyrdes Underviisning indrettede Skole, Kirken, Fængslerne og Brandanstalterne i Øiesyn. Derefter havde Hs. Majestæt den Naade, atter at give Audients, og at skjænke Allerhøistsammes Guddatter, Frøken Frederike Johansen, et kostbart Armbaand. Kl. 10 om Morgenen paafulgte vor huldrigeste Monarks Afreise under de samme begeistrede Jubelraab og Beviser paa Ærefrygt, som ved Jndtoget. Hs. Majestæt begav Sig derpaa til Sognet Delve; og langs med en Deel af Digerne i dette og tilgrændsende Sogn, Hennstedt, til Østermoor, hvor Allerhøistsamme indtog nogle Forfriskninger, og hvor atter de unge Piger fik den Ære at opvarte. Derpaa fortsatte Hs. Majestæt Reisen langs med Hennstedt og Lundes Diger til Friederichsstadts Færge, hvor Allerhøistsamme huldrigst afskedigede det hertil ledsagende Følge, og henved Kl. 4 begav Sig over Eideren til Frederiksstad.